《正仲过凤栖临行赠别》
宋代·舒岳祥

甲子春晴好，凤栖理去鞍。
江湖一叶小，风雨对床寒。
鼻鼾声何壮，灯花夜未阑。
纷纷多盗日，吾党敢求安。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。